*proiect*

|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

# ORDIN

*mun. Chişinău*

\_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_

**Cu privire la aprobarea modificărilor**

**la Ordinul Ministrului Finanțelor nr.60/2012**

În temeiul art.8 alin.(1) lit.b) al Legii contabilităţii şi raportării financiare nr.287/2017 (Monitorul Oficial al Republicii Moldova, 2018, nr.1-6, art.22) şi al pct.9 subpct.11) din Regulamentul cu privire la organizarea şi funcţionarea Ministerului Finanţelor, aprobat prin Hotărârea Guvernului nr.696/2017 (Monitorul Oficial al Republicii Moldova, 2017, nr.329, art.801), precum și în scopul realizării acţiunilor pentru dezvoltarea continuă şi perfecţionarea contabilităţii și raportării financiare,

**O R D O N:**

Ordinul Ministrului Finanţelor nr.60/2012 cu privire la aprobarea Regulamentului privind inventarierea (Monitorul Oficial al Republicii Moldova, 2012, nr.166 - 169, art.953), se modifică după cum urmează:

1. Preambulul ordinului se expune în următoarea redacție: ,,Întru executarea art.16 al Legii contabilității și raportării financiare nr.287/2017, cu modificările ulterioare (Monitorul Oficial al R. Moldova, 2018 nr.1-6 art.22) și art.24 alin.(2) din Legea contabilităţii nr.113/2007, cu modificările ulterioare (Monitorul Oficial al Republicii Moldova, 2007, nr.90-93, art.399),”.
2. Pe tot parcursul textului ordinului și Anexelor:

- cuvintele ,,mijloace bănești”, ,,mijloacele bănești” și ,,mijloacelor bănești” se substituie cu cuvântul ,,numerar” la cazul gramatical corespunzător;

- cuvintele ,,mijloace” (cu excepția pct.10 subpct.7) și 8)), ,,mijloacele” (cu excepția pct.37) și ,,mijloacelor” se substituie cu cuvântul ,,numerar” la cazul gramatical corespunzător;

- cuvintele ,,valoarea de bilanț” se substituie cu cuvintele ,,valoarea contabilă”;

1. La pct.3:

- subpct.1) se exclude;

* în subpct.2) cuvintele ,,raportul financiar” se substituie cu cuvintele ,,situațiile financiare”.
* după subpct.9) se completează cu subpct.91) cu următorul conținut: ,,până la sfîrșitul perioadei de gestiune, cu condiţia evaluării corecte şi înregistrării rezultatelor inventarierii în situațiile financiare, în cazul inventarierii generale;”.
1. Pct.5 se exclude.
2. La pct.7:

- noțiunea ***,,Inventariere”*** se expune în următoarea redacție:

,,***Inventariere*** - procedeu de control şi autentificare documentară a existenţei activelor, capitalului propriu şi datoriilor, în expresie cantitativ-valorică sau în expresie valorică, după caz, care aparţin şi/sau se află în gestiunea temporară a entităţii.”;

- după noțiunea ***,,Inventariere”*** se completează cu o noțiunea nouă cu următorul conținut:

,,***Inventariere ciclică -*** procedeu de control periodic și selectiv cu autentificare documentară a existenţei activelor, capitalului propriu şi datoriilor supuse inventarierii, în expresie cantitativ-valorică sau în expresie valorică, după caz, care aparţin şi/sau se află în gestiunea temporară a entităţii.”;

- noțiunea ,,***Valoare de bilanț***” se expune în următoarea redacție:

,,***Valoare contabilă*** - valoarea cu care un activ sau o datorie sunt recunoscute în bilanț”;

- noțiunea ,,***Valoare justă***” se expune în redacția:

,,***Valoare justă*** – suma cu care activul sau un grup de active ar putea fi schimbat benevol în cadrul unei tranzacţii desfăşurate în condiţii normale între părţi interesate, independente şi bine informate.”;

* la final se completează cu următorul text: ,,Autoritățile/instituțiile bugetare vor utiliza noțiunile în concordanță cu actele normative de reglementare a contabilității în sistemul bugetar.”.
1. La pct.8 cuvintele ,,în instituțiile financiare” se substituie cu textul ,,deținute la prestatorii de servicii de plată”.
2. După pct.8 se completează cu punctul 81 cu următorul conținut:

,,**81**. Entitatea poate efectua inventarierea ciclică pentru a asigura monitorizarea permanentă a activelor și datoriilor, cu respectarea prevederilor prezentului Regulament. Inventarierea ciclică se poate desfășura lunar, trimestrial, semestrial sau cu altă periodicitate stabilită de conducătorul entității, în funcție de natura activelor și riscurile asociate, valoarea, gradul de amortizare sau volatilitatea acestora.

Inventarierii ciclice se supun:

 - bunuri cu rotație rapidă, inclusiv stocuri și produse finite;

 - active esențiale pentru continuitatea activității entității;

 - bunuri supuse riscurilor de deteriorare, amortizare accentuată, furt etc.;

 - alte active și datorii, conform deciziei conducătorului entității.

Constatarea, perfectarea, evaluarea și înregistrarea rezultatelor inventarierii ciclice se efectuează conform prezentului Regulament.”.

1. La pct.10:

- după subpct.2) se completează cu subpct.21), cu următorul conținut:

,,21) în cazul inventarierii ciclice, aprobarea programului inventarierii, inclusiv periodicitatea, specificarea categoriilor de bunuri, subdiviziunilor responsabile etc.;”;

- subpct.5) cuvintele ,,cu personalul” se substituie cu cuvântul ,,personalului”.

9. La pct.11 cuvântul ,,Conducătorul” se substituie cu cuvintele ,,Pentru efectuarea inventarierii, inclusiv inventarierii ciclice, conducătorul”.

10. Pct.12 se expune în următoarea redacţie: ,,Înainte de a începe inventarierea, inclusiv inventarierea ciclică, membrii comisiei centrale şi/sau comisiei de inventariere iau act de *Ordinul (Dispoziţia) privind efectuarea inventarierii*, iar preşedintelui comisiei de inventariere i se eliberează sigiliile pe care le păstrează pe toată durata inventarierii.”.

11. La pct.13 subpct.2) cuvintele ,,de audit sau consultanță” se substituie cu cuvintele ,,în bază contractuală”.

12. La pct.15:

- în alineatul întâi, cuvântul ,,microentităților” se substituie cu cuvintele ,,entităților micro stabilite conform Legii contabilității și raportării financiare nr.287/2017, pentru entitățile care cad sub incidența legii menționate”;

- în alineatul al doilea, cuvântul ,,microentităților” se substituie cu cuvintele ,,entităților micro”.

13. La pct.18:

- subpct.1) textul ,, , care atestă că aceasta a fost datată și semnată în prezența sa (lor)” se exclude;

- subpct.4) cuvintele ,,barează și” se exclud, iar cuvintele ,,depuse în” se substituie cu cuvântul ,,din”;

- subpct.5) cuvântul ,,deținute” se substituie cu cuvântul ,,deținut” și cuvântul ,,mașinilor” se substituie cu cuvântul ,,echipamentelor”.

14. După pct.20 se completează cu punctul 201 cu următorul conținut:

,,**201**. Inventarierea elementelor de activ şi datorii poate fi efectuată întocmind documente electronice, semnate cu semnătură electronică precum și completate utilizând metode digitale (soft-uri, cititoare de coduri de bare, tablete, aplicații mobile, etc.).

Elementele de activ și datorii pot fi inventariate, inclusiv la distanță, utilizând metode tehnice și electronice (sisteme video etc.).”

15. La pct.22 subpct.2) textul ,,Clasificatorului Republicii Moldova ,,Unităţi de măsură şi calcul”, aprobat prin Hotărîrea Moldova-Standard nr.336-ST din 03.10.1997” se substituie cu cuvintele ,,Hotărîrii Guvernului cu privire la aprobarea unităţilor de măsură legale nr.909/2014”.

16. La pct.23:

- subpct.5) cuvântul ,,activelor” se substituie cu cuvântul ,,imobilizărilor”;

- ultima propoziție se expune în următoarea redacție: ,,Formularele listelor de inventariere se aplică cu titlu de recomandare și pot fi adaptate la cerinţele fiecărei entităţi prin includerea/excluderea unor elemente, ținând cont de specificul și necesitățile informaționale ale entității cu menținerea elementelor obligatorii:

1) denumirea entității/subdiviziunii;

2) denumirea documentului;

3) denumirea elementelor contabile supuse inventarierii;

4) informații care permit identificarea elementelor supuse inventarierii;

5) elementele contabile constatate efectiv și înregistrate în contabilitate;

6) diferențele constatate;

7) numele, prenumele persoanelor responsabile;

8) data întocmirii documentului.”.

17. La pct.25 textul ,,completează manual, citeț (cu cerneală sau pix) sau computerizat” se substituie cu cuvintele ,,întocmesc pe suport de hârtie sau în formă electronică”.

18. La pct.26 cuvintele ,,sau ștersături” și textul ,,Rîndurile necompletate ale listelor de inventariere se barează.” se exclud.

19. Pct.28 la final se completează cu următorul text: ,,Listele de inventariere întocmite în formă electronică și semnate cu semnătură electronică se pun la dispoziția persoanelor gestionare la solicitare.”.

20. Pct.29 la final se completează cu următorul text: ,,Listele de inventariere întocmite în formă electronică și semnate cu semnătură electronică se pun la dispoziția persoanelor gestionare la solicitare.”.

21. Pct.30 la final se completează cu următorul text: ,,Listele de inventariere întocmite în formă electronică și semnate cu semnătură electronică se pun la dispoziția persoanelor gestionare la solicitare.”.

22. La pct.32 cuvântul ,,copiilor” se exclude.

23. Pct.33:

- subpct.7) se expune în următoarea redacție: ,,7) valoarea bunurilor deteriorate/degradate parțial, cu o învechire morală parțială/totală, bunuri a căror vânzare necesită cheltuieli suplimentare;”

- în final se completează cu următorul text: ,,Procesul-verbal privind rezultatele inventarierii poate fi întocmit în formă electronică și semnat electronic de către membrii comisiei de inventariere.”.

24. La pct.35 subpct.1) textul ,,brevetelor, emblemelor comerciale şi mărcilor de deservire, licenţelor, know-how-urilor, francizelor, programelor informatice, desenelor şi mostrelor industriale şi de utilitate, website-urilor, drepturilor de autor, drepturilor care rezultă din titlurile de protecţie, altor” se exclude, iar cuvântul ,,imobilizări” se substituie cu cuvântul ,,imobilizărilor”.

25. La pct.38:

- cuvintele ,,Construcţiile şi echipamentele speciale” se substituie cu cuvintele ,,Construcțiile speciale și instalațiile tehnice”;

- la final se completează cu următorul text: ,,Acestea pot fi inventariate de la distanță, utilizând metode tehnice și digitale care demonstrează existenţa și funcționalitatea acestora.”

26. Pct.40 se exclude.

27. La pct.41 cuvintele ,,Construcțiile capitale” se substituie cu cuvintele ,,Imobilizările necorporale și corporale” și cuvântul ,,activelor” se substituie cu cuvântul ,,imobilizărilor”.

28. La pct.42 cuvântul ,,uzura” se substituie cu cuvântul ,,amortizarea”.

29. Pct.49 la final se completează cu următorul text:

,,Combustibilul în rezervoarele unităților de transport pot fi inventariate în baza datelor oferite de calculatoarele de bord sau dispozitivele specializate de evidență a consumului de combustibil.”.

30. La pct.60 cuvântul ,,bunuri” se substituie cu cuvântul ,,imobilizări” și cuvântul ,,*producției*” se substituie cu cuvântul ,,*imobilizărilor*”.

31. La pct.65 prima propoziție se expune în următoarea redacție ,,La inventarierea numerarului și altor active curente se verifică:”.

32. La pct.66, cuvintele ,,mijloacelor bănești” se exclud.

33. La pct.68 cuvintele ,,instituțiile financiare” se substituie cu textul ,,prestatorii de servicii de plată”.

34. La pct.69 sintagma ,,Hotărîrea Guvernului nr.294 din 17.03.1998” se substituie cu sintagma ,,Hotărârea Guvernului nr.294/1998”.

35. La pct.71 subpct.4) cuvintele ,,instituțiile financiare” se substituie cu textul ,,entitățile din sectorul financiar bancar și nebancar”.

36. La pct.73:

- subpct.1) cuvintele ,,neridicate și/sau plătite” se substituie cu cuvintele ,,neachitate și/sau achitate”;

- subpct.2) se exclude.

37. La pct.77:

- subpct.1) cuvintele ,,scrise sau” se substituie cu cuvintele ,,întocmite pe suport de hârtie sau în formă electronică”;

- subpct.3) cuvântul ,,elaborează” se substituie cu cuvântul ,,prezintă”.

38. La pct.80 subpct.1) cuvântul ,,curente” se exclude.

39. La pct.81:

- subpct.1) după cuvântul ,,corporale” se completează cu textul ,, , alte active imobilizate”;

- subpct.2) cuvântul ,,curente” se substituie cu cuvântul ,,circulante”.

40. Pct.82 la final se completează cu următorul text: ,,Conducătorul entității poate aproba reguli specifice de compensare reciprocă a plusurilor cu lipsurile, ținând cont de tipul activității, domeniul, specificul, dimensiunea entității etc.”.

41. La pct.85 subpct.1):

- după cuvântul ,,corporale”, în ambele cazuri, se completează cu cuvintele ,, , alte active imobilizate,”;

- cuvântul ,,curente”, în ambele cazuri, se substituie cu cuvântul ,,circulante”.

42. La pct.87 subpct.1) cuvântul ,,curente”, în ambele cazuri, se substituie cu cuvântul ,,circulante”.

43. La pct.90 subpct.7) după cuvintele ,,contabilului șef” se completează cu cuvintele ,,sau a altei persoane împuternicite”.

44. La pct.91 cuvintele ,,Rapoartele financiare” se substituie cu cuvintele ,,Situațiile financiare”.

45. La pct.92 cuvintele „nota explicativă la rapoartele financiare” se substituie cu cuvintele „Raportul narativ privind executarea bugetelor autorităților/instituțiilor bugetare”.

46. După pct.92 se completează cu pct.93 cu următorul conținut:

,,**93**. Entitățile, cu excepția autorităților/instituțiilor bugetare, în nota explicativă la situațiile financiare prezintă natura, motivele și valorile diferențelor semnificative constatate la inventariere și modul de reflectare în contabilitate a rezultatelor inventarierii.”

47. La Anexa 8 cuvântul ,,activelor”, în toate cazurile, se substituie cu cuvintele ,,imobilizărilor”.

48. La Anexa 11 cuvintele ,,toate mijloacele băneşti primite în răspunderea mea şi eliberate sunt înregistrate” se substituie cu cuvintele ,,tot numerarul primit în răspunderea mea şi eliberat este înregistrat”.